**МОДЕЛ УГОВОРА О ПРУЖАЊУ УСЛУГА**

**ФИЗИЧКО-ТЕХНИЧКОГ ОБЕЗБЕЂЕЊА**

***Закључен између:***

*Наручиоца :* **Туристичка организација општине Дољевац**

*са седиштем у Дољевцу, ул. Омладинска бр.6, 18410 Дољевац*

*ПИБ:* **109286590,**  *Матични број:*  **17879324**

*Број рачуна:* **840-1159664-41**

*Телефон:018/4151-456,*

*коју заступа Директорка Тања Вученовић,*

*(у даљем тексту:корисник услуга)*

*и*

*................................................................................................*

*са седиштем у ............................................, улица .........................................., ПИБ:.......................... Матични број: ........................................*

*Број рачуна: ............................................ Назив банке:......................................,*

*Телефон:............................Телефакс:*

*кога заступа...................................................................*

*(у даљем тексту: давалац услуга),*

*Основ уговора:*

*ЈН Број: 05/2024-02*

*Број и датум одлуке о додели уговора: 05/2024-02 од \_\_\_\_\_\_\_.2024. године*

*Понуда изабраног понуђача бр. \_\_\_\_\_\_ од\_\_\_\_\_\_\_\_\_\_\_.2024. године*

Члан 1.

Предмет овог уговора је набавка услуга физичко – техничког обезбеђења по спроведеном поступку набавке услуга физичко – техничког обезбеђења на комплексу Аква парка у Дољевцу број: 05/2024-02 и то **1 позиција 24 часа, у периоду од 09. марта 2024. године, до 08. марта 2025. године (оквирно 365 дана) са најмање 4 извршиоца и 2 позиција за време трајања летње сезоне од 08.06.2024. до 08.09.2024. године (оквирно 93 дана) у периоду од 11:00 часова до 19:00 часова, 1 извршилац.**

Члан 2.

Услуга из члана 1. подразумева континуирану активност у циљу:

- заштите драгоцености и људства,

- оптималне заштите објеката и имовине у њему,

- оптималне заштите лица у објекту (запослених и посетилаца)

- чување пословних и безбедносних информација.

Наведени циљеви остварују се путем:

- обављања оперативних послова у функцији безбедности објекта

- откривање и спречавање извршења кривичних дела у објекту

- обезбеђење доказа, обавештавање овлашћених представника наручиоца и по сагласности

обавештавања надлежног ОУП-а,

- контрола уношења и изношења робе, материјала и опреме,

- одржавање реда у објекту на основу овлашћења из интерне нормативе наручиоца

- обављање других послова из домена безбедности по захтеву наручиоца у законским оквирима.

Члан 3.

Укупна цена за тражене услуге које су предмет овог уговора а у свему према понуди Извршиоца услуга из члана 1. овог уговора, укупно износи \_\_\_\_\_\_\_\_\_\_\_\_\_\_\_\_\_\_ динара без ПДВ-а, (\_\_\_\_\_\_\_\_\_\_\_\_\_\_ динара са ПДВ-ом) односно највише до износа процењене вредности – **4.999.999,00 динара** без обрачунатог ПДВ-а.

Порез на додату вредност пада на терет корисника услуга.

Давалац услуга се обавезује да испостави фактуру месечно по пруженој услузи.

Рок плаћања фактуре је 45 дана од дана испостављања фактуре на рачун Извршиоца услуга \_\_\_\_\_\_\_\_\_\_\_\_\_\_\_\_\_\_\_\_\_\_код \_\_\_\_\_\_\_\_\_\_\_\_\_\_ Банке.

У случају прекорачења рока плаћања, давалац услуга ће зарачунати законску затезну камату.

Члан 4.

Средства за реализацију овог уговора обезбеђена су Финансијским планом за 2024. годину, корисника услуга.

Плаћање доспелих обавеза насталих у 2024. години, вршиће се до износа процењене вредности јавне набавке односно до висине одобрених средстава за ту намену, а у складу са Законом којим се уређује буџет за 2024.годину

За део реализације уговора који се односи на 2025. годину, реализација уговора зависиће од обезбеђења средстава предвиђених Финансијским планом за 2025. годину.

У супротном, уговор престаје да важи без накнаде штете због немогућности

преузимања и плаћања обавеза од стране Корисника.

Члан 5.

Давалац услуге преузима обавезу да услугу из чл. 2. Уговора врши континуирано током трајања уговора. Поверене послове Давалац услуга је дужан да извршава у складу са Законом, овим уговором и правилима струке.

За обављање уговорених послова Давалац услуге ће ангажовати лица оспособљена и припремљена за обављање физичко-техничког обезбеђења, а која су опремљена потребном опремом која им омогућава ефикасан рад и изглед који одговара постављеним критеријумима.

Члан 6.

Давалац услуге је дужан да упозори Корисника о уоченим недостацима и евентуалним пропустима у функционисању система физичког обезбеђења, писаним путем.

Корисник ће поступити по упутствима и сугестијама Даваоца услуга, са циљем постизања максималне сигурности у објекту.

Давалац услуга је обавезан да поступа у складу са налозима Корисника који нису у супротности са правилима струке и која су у интересу предмета уговора, односно сигурности лица, имовине и објекта који Корисник користи.

У складу са обавезом из става 3. овог члана Давалац услуга одговара за штете настале непоштовањем налога Корисника, као и за штете настале као последица намере, односно непажње својих службеника обезбеђења у обављању послова физичко-техничког обезбеђења.

Давалац услуга неће одговарати за штету насталу услед недостатака и пропуста Корисника које и поред писаног упозорења Даваоца услуга у складу са став 1. овог члана Корисник није отклонио.

Члан 7.

Извршилац услуга је дужан да приликом закључења уговора кориснику преда средство финансијског обезбеђења за испуњење уговорних обавеза и то једну бланко сопствену меницу, која мора бити евидентирана у Регистру меница и овлашћења Народне банке Србије. Меница мора бити оверена печатом и потписана од стране лица овлашћеног за заступање, а уз исту мора бити достављено попуњено и оверено менично овлашћење – писмо, са назначеним износом од 10% од укупне вредности понуде без ПДВ-а. Уз меницу мора бити достављена копија картона депонованих потписа који је издат од стране пословне банке коју понуђач наводи у меничном овлашћењу – писму. Рок важења менице за испуњење уговорних обавеза је док траје уговорна обавеза.

Корисник услуга ће уновчити меницу уколико Извршилац услуга не испуњава уговорне обавезе које се односе на испуњење уговорних обавеза.

Уколико Давалац услуга не достави меницу, Уговор ће се раскинути.

Члан 8.

Давалац услуга одговара за штету уколико се утврди да је настала кривицом радника даваоца услуга док траје дужност извршиоца. У случају да је штета настала услед силе, случаја или радње корисника услуга, за исту давалац услуга не одговара. У случају да се не може утврдити кривица настале штете, накнаду ће утврдити надлежни суд.

Члан 9.

Корисник услуга задржава право корекције уговорених сати, у складу са конкретним потребама, с обзиром да је број сати из спецификације дат оквирно.

Члан 10.

Корисник услуга може уз писмено образложење захтевати од даваоца замену појединих извршиоца службе физичко – техничког обезбеђења. Давалац услуга је дужан да одговарајућу замену изврши благовремено.

Члан 11.

Корисник услуга се обавезује да радницима даваоца услуга који су распоређени на том објекту обезбеди одговарајуће услове: радну просторију, струју, воду, телефон, као и друге услове који су неопходни за ефикасно функционисање и коректно обављање уговорених послова.

Члан 12.

Измене и допуне овог уговора, уговорне стране могу вршити споразумно посебним анексом овог уговора.

Члан 13.

Уговор се закључује на одређено време и то за оквирни период од 09.03.2024. – 08.03.2025. године.

Члан 14.

Уговор се може раскинути вољом уговорених страна или вољом једног од потписника са отказним роком од 30 дана.

Члан 15.

Уговорне стране ће евентуалне спорове решавати споразумно, у противном се уговара надлежност Привредног суда у Нишу.

Члан 16.

Овај уговор је сачињен у 4 (четири) истоветна примерка од којих свака уговорна страна задржава по 2 (два) примерка.

ЗА ДАВАОЦА УСЛУГА ЗА КОРИСНИКА УСЛУГА

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Директорка Тања Вученовић